આખી રાત સતત વરસાદ પડતાં મુંબઇગરાની સ્થિતિ કફોડી થઇ ગઇ છે. વડાલા રેલવે સ્ટેશનના પાટા પાણીમાં ડૂબી ગયા છે. તેના લીધે કેટલીક લોકલ ટ્રેનની રફતાર પર બ્રેક લાગી શકવાની આશંકા છે. મુંબઈ સહિત મહારાષ્ટ્રમાં સપ્તાહની શરૂઆત પણ ધોધમાર વરસાદથી થઈ હતી. છેલ્લાં 21 કલાકમાં 12 ઇંચ વરસાદ ખાબકયો છે. 2005 જેવો માહોલ સર્જાતા લોકોમાં ગભરાટ સર્જાયો હતો. વસઈના રહેણાક વિસ્તારમાં પાણી ભરાવાથી 300 લોકો ફસાઈ ગયા હતા. ખાસ કરીને ઉત્તર અને પશ્ચિમ ઉપનગરોમાં વરસાદનું જોર વધુ હતું. જોકે થાણે, ડોંબિવલી, કલ્યાણ, ભિવંડી, બદલાપુર, અંબરનાથમાં મુશળધાર વરસાદ ચાલુ છે.